projecte-aina/catalan_government_crawling huggingface dataset:
A partir del dilluns 20 d'abril es començaran a distribuir mascaretes de tipus quirúrgic 2R de triple capa a través de les farmàcies de tot Catalunya.
L'adquisició es farà de forma individual i després de mostrar la targeta sanitària.
En principi només se'n dispensarà una unitat per persona i més endavant hi haurà la possibilitat d'adquirir-ne una altra a un cost inferior a 1 euro.
Aquest tràmit s'emmarca en la campanya Mascaretes /Salut ".
Des de Salut es demana a la ciutadania que no vagi de forma massiva a les farmàcies i trenqui el confinament només per anar a buscar la mascareta.
Cal tenir en compte que totes les mascaretes que no es dispensin es reservaran per als professionals sanitaris.
Els 14 milions de mascaretes es repartiran a les farmàcies de forma esglaonada durant 6 setmanes.
La setmana que ve se'n distribuiran un milió i mig i les següents s'anirà incrementant.
La distribució es farà per tot el territori, proporcionalment a la població.
Es prega a la ciutadania adquirir les mascaretes amb responsabilitat social.
És important que les persones vulnerables i les que s'hagin incorporat una altra vegada a la feina siguin les primeres en poder accedir-hi.
D'altra banda, també es demana anar a les farmàcies que en facin la dispensació de forma gradual per no generar cues o aglomeracions per evitar possibles contagis.
Els usuaris podran accedir a una segona mascareta abonant 0,76€, que es correspon amb el preu fixat per a la campanya.
D'acord amb el context normatiu actual, el Departament de Salut recorda que:
Aquestes recomanacions són per a la ciutadania i per a un entorn no sanitari.
L'Àrea de Ciutadania, Innovació i Usuari del Servei Català de la Salut està impulsant conjuntament amb la fundació TICSalut posar a disposició dels centres hospitalaris i residencials diferents dispositius tecnològics com mòbils o tauletes.
L'objectiu és que els ciutadans ingressats o que estan residint en aquests espais es puguin comunicar amb les seves famílies.
Aquests dies estan arribant 900 mòbils als centres hospitalaris de tot Catalunya i 1000 més a les residències.
Per altra banda, també es distribuiran 338 tablets per a sociosanitaris, 140 per a residències i 200 més a hospitals i d'altres centres.
La disponibilitat d'aquests mòbils i tauletes ha estat possible gràcies a la cessió per part de diverses empreses i la posada a punt dels mateixos per a la seva utilització s'ha pogut dur a terme gràcies a la implicació altruista de voluntaris.
Es tracta d'una actuació emmarcada en el Pla d'Acció pel suport emocional de pacients i familiars afectats per la crisi del coronavirus.
En aquest sentit, hem de tenir present mesures de protecció i prevenció i destacar com es fa del tot imprescindible disposar d'altres vies de comunicació mitjançant aquests dispositius perquè els familiars o pacients es puguin veure i parlar.
Amb aquest nou equip, que proporciona funcionalitats avançades, es millora el servei que es presta a les urgències pel que fa al diagnòstic per la imatge
L'Àrea d'Urgències de l'Hospital Verge de la Cinta de Tortosa compta amb una nova sala de raigs X digital directa.
Aquesta instal·lació millora tant l'ergonomia de l'operador com la del pacient, sobretot en posicions extremes.
Així mateix, compta amb tecnologia digital d'última generació que permet una reducció i control de la dosi de radiació que rep el pacient.
L'equip incorpora funcionalitats d'intel·ligència artificial en els processats per millorar la qualitat d'imatge i, per tant, del diagnòstic.
Amb aquest equipament es pot visualitzar la imatge en la mateixa estació de control de la sala als pocs segons i en una pantalla de major mida i resolució.
A més, disposa de la possibilitat de fer una radiografia de cos sencer mitjançant la superposició de vàries imatges –pasting- sense moure el pacient ni que el tècnic d'imatge per al diagnòstic hi hagi d'intervenir.
I una altra novetat és el sistema de telemetria de que disposa, que permet realitzar projeccions d'àrees extenses del cos, com la totalitat de la columna i les extremitats inferiors.
Pel que fa en la seva utilització en el diagnòstic de la COVID-19, on la radiografia de tòrax juga un paper clau, proporciona una millora en la rapidesa i resolució superior a l'actual.
Per tal de renovar aquesta sala s'han adequat els espais incloent nova il·luminació, nous acabats en el terra, parets i sostres més asèptics i d'una qualitat millorada.
S'han adaptat també els accessos i el vestuari per tal de facilitar l'entrada de persones amb mobilitat reduïda.
Aquesta instal·lació proporciona més fiabilitat, més rapidesa i més activitat.
Actualment, es realitzen entre 70 i 120 estudis diàriament i amb aquest nou equipament, gràcies a la seva ergonomia i a l'absència de despesa de temps de revelat, l'activitat pot augmentar en més d'un 50% d'estudis.
La gerent de la Regió Sanitària Terres de l'Ebre, Mar Lleixà ha destacat que "continuem millorant els equipaments del territori en benefici de les persones i també per facilitar i fer més àgil la intervenció dels professionals"
L'IDI és una empresa pública adscrita al CatSalut.
La seva missió principal és la gestió, l'administració i l'execució dels serveis de diagnòstic per la imatge i de medicina nuclear.
Els centres IDI es troben a Barcelona, Girona, Lleida, Metropolitana Nord (Badalona), Metropolitana Sud (Bellvitge), Tarragona i Terres de l'Ebre, on ofereixen uns serveis propers als ciutadans i als professionals, tant en l'àmbit de l'atenció hospitalària, com en de l'atenció primària de salut i d'altres línies assistencials.
Realitzen exploracions i procediments de: Densitometria, Ecografia, Gammagrafia i SPECT-TC (Medicina Nuclear), Mamografia, Ortopantomografia, PET-TC (Tomografia per Emissió de Positrons), Procediments Intervencionistes guiats per la imatge (Eco, Esterotàxia, TC i RM), Radiologia Convencional amb i sense contrast, Radiologia Intervencionista Vascular, Ressonància Magnètica (RM), Teràpia Metabòlica, Tomografia Computada (TC) i també ofereixen serveis de Telediagnòstic.
El dispositiu de cribratge comunitari realitzat del 31 d'agost al 4 de setembre a zones concretes de les àrees bàsiques de salut (ABS) de Llefià i Gran Sol, de Badalona, s'ha tancat amb un total de 4.370 PCR fetes.
D'aquestes, un 1,63% han estat casos positius (71 persones).
El cribratge es va dur a terme al CAP Llefià i al CAP Gran Sol.
Als dos centres es va habilitar un circuit específic per a la realització de les proves, sense que aquesta activitat entrés en contacte amb la resta d'activitat del centre.
Aquesta acció es valora positivament, ja que ha permès detectar persones portadores asimptomàtiques que, sense saber-ho, estaven transmeten la malaltia, per poder iniciar-ne l'aïllament i tallar-ne la transmissió, així com dur a terme el corresponent estudi de contactes.
El cribratge comunitari s'ha complementat amb una acció puntual realitzada a uns blocs de pisos concrets del barri de la Salut, de Badalona, en el marc del qual es van fer 494 PCR.
D'aquestes, un 2,6 % (13 casos) va donar resultats positius.
La recollida de mostres per fer aquestes proves PCR es va dur a terme el divendres 28 i el dissabte 29.
Aquestes accions de cribratge comunitari s'han posat en marxa a iniciativa del Servei Català de la Salut, liderades per l'atenció primària de l'Institut Català de la Salut, Vigilància Epidemiològica i l'Hospital Germans Trias, amb l'estreta col·laboració de l'Ajuntament de Badalona i de les oficines de farmàcia comunitàries de la zona.
Cal recordar que és necessari que els casos positius detectats i els contactes estrets realitzin l'aïllament correctament, ja que és la manera més eficaç per tallar la transmissió del virus.
A més, no s'ha oblidar que les mesures més efectives per evitar la propagació de la COVID-19 són la distància social, l'ús de la mascareta i el rentat de mans.
Els parcs infantils són un espai d'esbarjo beneficiós per als infants.
Per contra, l'ús dels seus equipaments, com ara gronxadors, tobogans i similars, suposa un risc de contagi de la COVID-19 especialment pels factors següents:
Per minimitzar el risc i fer-ne un ús correcte, convé que les famílies i els infants segueixin algunes recomanacions.
Tant abans d'utilitzar un preservatiu masculí com un de femení, cal tenir en compte les recomanacions següents:
Els preservatius masculins es poden comprar a les farmàcies, als supermercats i a les benzineres, a les botigues eròtiques o a les màquines expenedores que es poden trobar als bars, als cinemes, a les discoteques i a altres punts de trobada.
També es poden obtenir a un preu reduït a través de màquines expenedores situades en espais municipals, centres universitaris i transports públics (RENFE, TMB, FGC) amb el lema "I tu, ja el portes?".
En canvi, els preservatius femenins es venen exclusivament a les farmàcies.
A Catalunya, també es poden aconseguir preservatius de manera gratuïta en els serveis d'atenció a la salut sexual i reproductiva, en alguns centres d'atenció primària, en els centres d'atenció i seguiment de les drogodependències, en els punts d'informació juvenil i en les associacions de servei en l'àmbit de la sida.
Recomanacions per a un ús correcte del preservatiu masculí:
Recomanacions per a un ús correcte del preservatiu femení:
Són mètodes farmacològics que contenen substàncies hormonals que actuen inhibint l'ovulació.
La seva eficàcia és molt bona per evitar un embaràs.
Sempre és recomanable l'assessorament del professional de la salut per orientar-ne l'ús, detectar possibles contraindicacions i prescriure el més adequat.
Cap mètode hormonal preveu les infeccions de transmissió sexual.
Consisteixen a interrompre el camí de pas dels òvuls o dels espermatozous de manera definitiva.
En les dones consisteix en l'esterilització tubària i hi ha diferents tècniques.
L'objectiu és garantir espais propis per l'àrea d'urgències d'adults i l'àrea d'urgències de pediatria, alhora que augmentar la capacitat del Servei d'urgències en general.
A partir d'avui divendres, 20 de març, l 'Hospital Universitari Joan XXIII de Tarragona ha decidit traslladar el servei d'urgències pediàtriques a l'àrea de CMA (Cirurgia Major Ambulatòria).
Amb aquest trasllat es pretén augmentar la distància entre els pacients adults i els pacients pediàtrics, i augmentar la capacitat del Servei d'urgències en general.
No obstant, no hi ha cap modificació en l'accés als diferents serveis d'urgències, que es continuarà fent per la porta principal d'urgències de l'hospital, que s'accedeix pel carrer Guillem Oliver.
Un cop feta l'admissió, els pacients rebran informació per part dels professionals per arribar a l'àrea d'atenció d'urgències pediàtriques.
Per facilitar l'accés a la nova àrea d'urgències pediàtriques s'ha reforçat la senyalització.
L'Hospital Joan XXIII vol agrair a tots els ciutadans la seva col·laboració i el seu compromís amb la seva salut i la de tots.
Fins avui, d'aquestes, 2.049 corresponen a residències tant en usuaris com en treballadors
El nombre de positius detectats amb aquestes proves és de 206 que representa el 5,6 % de la totalitat de proves fetes a la RSTE
Des de l'inici de la pandèmia de la COVID-19, a la Regió Sanitària Terres de l'Ebre (RSTE) s'han dut a terme fins avui 3.674 PCR de les quals, tal com informa el Departament de Salut diàriament a les Terres de l'Ebre 206 han estat positives.
De la totalitat de proves PCR efectuades fins ara, 2.049 corresponen al cribratge que s'ha dut a terme en residències, tant usuaris com treballadors per tal de poder tenir un diagnòstic de l'estat de tots els centres abans del 10 de maig.
Aquestes proves específiques en centres residencials han permès detectar quatre usuàries positives asimptomàtiques.
Està previst que fins al 10 de maig es practiquin la resta de proves (761 PCR) per disposar del mapeig de les residències que inclou tant a usuaris com a professionals de totes les residències de gent gran i discapacitats de les Terres de l'Ebre.
A la RSTE, la gerència de l'ICS a les Terres de l'Ebre ha constituït una unitat de presa de mostres ambulatòria i domiciliària liderada pel personal d'infermeria d'atenció primària, per organitzar i recollir les mostres PCR a professionals i usuaris amb sospita que són al domicili incloses les residències.
Aquesta unitat està formada per una persona de coordinació i deu equips de dos professionals d'infermeria cadascun per a la recollida de mostres i funciona els set dies de la setmana de 8.00 a 20.00 hores.
Així mateix, cal assenyalar que la distribució territorial de l'afectació a Catalunya no ha estat homogènia.
L'últim informe de la Secretaria de Salut Pública, publicat el 30 d'abril, indica que la taxa d'incidència acumulada per al total de Catalunya és de 693 casos per cada 100.000 habitants, on la més elevada és Barcelona ciutat amb 938 casos cada 100.000 habitants i la més baixa a les Terres de l'Ebre amb 105 casos cada 100.000 habitants.
A la Regió Sanitària Terres de l'Ebre el primer cas es va confirmar el dia 12 de març, pocs dies abans de l'estat d'alarma i confinament.
Les restriccions i limitacions de moviment de les persones, quan encara teníem molt pocs casos diagnosticats, pensem que ha afavorit la limitació de la transmissió comunitària al nostre territori, entre d'altres factors que es podran constatar un cop passada la pandèmia.
Per a la gerent de la RSTE, Mar Lleixà, "durant aquesta crisi sanitària a les Terres de l'Ebre estem vivint una situació excepcional, amb pocs casos confirmats i molts dels quals amb simptomatologia lleu, incloent-hi les residències, per tant, cal posar en valor la dedicació, implicació de tots els professionals i la responsabilitat de la ciutadania seguint les recomanacions, que segur ens han ajudat, i encara ens han d'ajudar a superar aquesta crisi que encara no s'ha acabat i sortir-ne reforçats com a territori".
S'han realitzat un total de 2.966 proves fins el passat divendres fent als usuaris i professionals d'aquests centres
Metges Sense Fronteres ha col·laborat en la sectorització de 6 centres a les Terres de l'Ebre
L'atenció primària de les Terres de l'Ebre, va finalitzar el passat divendres el mapeig de les 34 residències de gent gran i de discapacitats seguint les indicacions de l'estratègia del Pla d'acció en l'àmbit residencial, on es recomanava realitzar PCR als usuaris de les residències tot i ser asimptomàtics.
D'aquestes manera es poden prendre decisions ràpides si cal aïllar alguna persona que sigui un cas confirmat.
De les 2.966 PCR realitzades només les de 4 residents han estat positives.
Aquesta tasca a les residències s'ha complementat amb la col·laboració de Metges Sense Fronteres (MSF) que conjuntament amb personal de la regió sanitària, l'atenció primària i l'Agència de Salut Pública han realitzat visites a sis residències a Amposta, Ulldecona, Tortosa -Sant Miquel Arcàngel-, el Perelló, Gandesa i Móra la Nova.
Durant aquestes visites MSF ha assessorat els equips directius i professionals de les residències en l'avaluació de riscos i implementació de mesures d'higiene i protecció per reduir la transmissió dins dels centre i millorar el maneig dels casos en cas que n'hi hagin hagut o n'apareguin.
Entre altes han assessorat en qüestions de desinfecció i creació de zones i circuits diferenciats als centres.
Des de la Regió Sanitària Terres de l'Ebre es vol agrair a tots els professionals de les residències tota la implicació, dedicació i col·laboració amb els professionals de salut per treballar com un equip per donar la millor resposta a les persones que viuen en aquests centres.
L'atenció primària ha dut a terme 137 PCR fins al moment, dels 111 resultats que actualment es coneixen, 1 és positiu i 110 negatius
Els hospitals de la Regió Sanitària Terres de l'Ebre compten actualment amb un sol hospitalitzat per la COVID-19.
Aquest pacient es troba a l'Hospital Comarcal Móra d'Ebre.
Per tant l'Hospital de Tortosa Verge de la Cinta, l'Hospital Comarcal d'Amposta, la Clínica Terres de l'Ebre i l'Hospital de la Santa Creu actualment no tenen cap pacient ingressat amb diagnòstic positiu per la COVID-19.
A més, tal com es va informar fa dos dies, les residències de gent gran, discapacitats i els recursos d'infància protegida de les Terres de l'Ebre continuen sense cap cas positiu.
A aquesta dada, des de la Regió Sanitària Terres de l'Ebre s'informa que fins ahir des de l'entrada a la fase 1 de desescalada, per part de l'atenció primària, es van practicar 137 PCR de les quals es coneixen 111 resultats amb 1 positiu i 110 negatius.
La gerent de la Regió Sanitària Terres de l'Ebre afirma que "aquestes dades ens fan ser optimistes per tal que el pròxim dilluns puguem entrar a la fase 2 tal com va proposar el Departament de Salut".
Des de la Regió Sanitària s'han distribuït als centres hospitalaris i de primària als que anaven dirigits tant per a professionals com per a malalts
Davant de la millora en la crisis sociosanitària causada per la Covid19 al nostre territori, us comuniquem que des de la Regió Sanitària Terres de l'Ebre donem per finalitzat el projecte "Cartes amb Cor Ebre" que s'ha dut a terme des del dia 31 de març fins al dia d'avui, amb un total de 615 cartes rebudes.
Des de la Regió Sanitària Terres de l'Ebre volem agrair molt sincerament les mostres de suport que han fet arribar a la nostra bústia i que s'han distribuït en els diferents centres hospitalaris i de primària.
Una vegada més, des de la RSTE posem en valor la feina dels professionals i el suport que la ciutadania ha demostrat i continuarà demostrant amb el sistema sanitari.
Actualment hi ha 3 positius per PCR i 34 contactes en seguiment
El dimarts 7 de juliol el servei de vigilància epidemiològica de les Terres de l'Ebre ha confirmat un brot per coronavirus a Alcanar amb el focus en una festa realitzada en una casa particular per un grup de joves.
Actualment, hi ha 3 casos positius i s'està realitzant el seguiment a 34 contactes.
El primer cas que va presentar símptomes va fer-ho el passat dissabte, 27 de juny.
En aquest moment no hi ha cap cas hospitalitzat i els contactes es troben en aïllament pendents dels resultats de les proves PCR que se'ls han realitzat.
Segons els informes del servei de vigilància epidemiològica els factors contribuents al contagi del virus haurien estat no seguir les recomanacions bàsiques: el distanciament físic i l'ús de la mascareta.
Des del la Regió Sanitària Terres de l'Ebre insistim, un cop més, en el compliment de les recomanacions bàsiques per tal d'evitar la transmissió de la Covid-19.
Es crea una Comissió de Seguiment entre les dues administracions per tal de coordinar els diferents serveis públics implicats
El Departament de Salut, el Servei Català de la Salut (CatSalut) i l'Ajuntament d'Amposta han signat un conveni de cooperació interadministrativa per a la coordinació dels seus serveis públics en la gestió de la crisi sanitària i social provocada per la COVID-19 a la ciutat d'Amposta en un context de control de rebrots de la malaltia.
El conveni estableix el règim de col·laboració entre les parts sota la perspectiva d'assolir una resposta més eficaç en termes assistencials i socials i, a la vegada, millorar la capacitat de seguiment dels malalts i d'aïllament de la població, quan així es requereixi, tot contribuint a garantir la fortalesa del sistema públic de salut.
La cooperació es planteja entre la Secretaria de Salut Pública, els equips d'atenció primària que desenvolupen la tasca assistencials a Amposta i els corresponents serveis municipals que l'Ajuntament determini i es projecta sobre el conjunt de recursos adscrits al sistema integral d'utilització pública de Catalunya (SISCAT), en especials els seus hospitals, així com qualsevol centre que rebi derivació de pacients procedents dels equips d'atenció primària de la ciutat i les residències per a gent gran o amb discapacitat i centres comunitaris de qualsevol tipus del seus entorn.
Les necessitats puntuals i urgents que cal dimensionar i atendre en el moment de la signatura d'aquest conveni són: el seguiment de les mesures d'aïllament específiques establertes per motius sanitaris en aquells supòsits i segons la intensitat que es requereixi en virtut de de la situació epidemiològica.
El seguiment dels contactes dels pacients, amb especial atenció als casos de persones de risc, l'avaluació de les necessitats socials i l'avaluació dels riscos de contagi segons cada situació, així com la proposta de mesures.
L'adopció de mesures cautelars que s'escaiguin d'entre les previstes a la Llei de salut pública, per garantir el compliment de les mesures d'aïllament o quarantena establertes a les normes i els protocols sanitaris, en casos de residència o oposició per part de les persones obligades.
L'impuls di suport en l'elaboració dels plants de contingència segons permetin definir els estàndards i les metodologies de gestió a aplicar dins de cada equipament sanitari i social del territori que pugui entrar en contacte amb el brot.
Les administracions es comprometen a subministrar-se mútuament i de forma immediata informació actualitzada per afrontar una resposta el més efectiva possible.
Entre les administracions s'establirà una comissió de seguiment amb la funció de vetllar pel compliment dels seus objectius i coordinar les mesures des respectius serveis públics implicats.
Així mateix es crearà un equip de treball tècnic per tal d'avançar en la consecució de les finalitats del conveni.
El trasllat va començar ahir dimarts i finalitzarà el divendres 3 d'abril
Des d'ahir dimarts s'estan traslladant 40 pacients del Sociosanitari Francolí, no COVID amb PCR negatius al Sociosanitari Llevant i a la Clínica Monegal de Tarragona.
D'aquest, 20 residents es traslladaran a la residència Llevant, i 20 residents més a la Clínica Monegal.
Està previst que aquests trasllats finalitzin el pròxim divendres 3 d'abril.
Els familiars dels pacients traslladats han estat informats d'aquesta mesura i cal assenyalar que tots els pacients aniran destinats a habitacions individuals.
Els pacients traslladats a la Clínica Monegal seran atesos pel mateix equip mèdic del Sociosanitari Francolí amb el suport d'infermeria de la Clínica Monegal.
Aquells que es destinen a la Residència Llevant seran atesos per personal d'aquest centre.